**Stadion Rajko Mitić** (ranije **Stadion Crvena zvezda**; popularno poznat i kao **Marakana**) je stadion FK Crvena zvezda u Beogradu. Na njemu zvanične utakmice igra i fudbalska reprezentacija Srbije. Kapacitet stadiona je 55 000 gledalaca.

Istorija
--------

Marakana je građena od 1960. do 1963. godine. Zamenila je stari stadion koji je bio izgrađen 1927. godine i na kom je Zvezda odigrala poslednju utakmicu protiv Novog Sada.
Prva utakmica na Marakani odigrana je 1. septembra 1963. godine protiv Rijeke (2-1). Tada je na još uvek nedovršenim tribinama, kroz petnaest osposobljenih ulaza širine pet metara, prošlo 55.000 gledalaca, da bi rekord te jeseni bio zabeležen u derbiju sa Partizanom – 74.000 gledalaca. Sledeće godine, pošto je stadion potpuno završen, kapacitet je zvanično iznosio 95 000.

Pogled na severnu tribinu stadiona
Prvi gol na Zvezdinoj "Marakani" postigao je Trifun Mihajlović, u susretu pionira Zvezde i Jedinstva iz Zemuna, predigri prvenstvenog meča sa Rijekom. Prvi zvanični, prvoligaški pogodak, delo je Riječanina Vukoja, dok je prvi gol za seniorski tim Crvene zvezde postigao Dušan Maravić, na istoj utakmici.

Najveći broj gledalaca bio je 23. aprila 1975. godine sa Ferencvarošom na utakmici polufinala Kupa pobednika kupova. Tada je prodato 96.070 ulaznica mada se procenjuje da je na stadionu bilo oko 110 000 gledalaca, koliki je kapacitet stadiona tada bio.

U međuvremenu, ta brojka je drastično smanjena. Prateći modernizaciju i istovremeno ispunjavajući zahteve Evropske fudbalske Unije, u cilju povećanja komfora navijača i njihove bezbednosti, ukinuta su stajaća mesta na stadionu. Postavljene su stolice na sve četiri tribine, tako da danas kapacitet stadiona zvanično iznosi 55.538 sedećih mesta.

Pored samog terena stadion ima mnoge prateće sadržaje (pomoćni tereni, medicinski centar) kao i muzej FK Crvena zvezda.

Na Marakani je bilo odigrano finale Kupa šampiona 30. aprila 1973. godine između Ajaksa i Juventusa (1-0). Tada je utakmici prisustvovalo 91.564.

Na stadionu Crvene zvezde će se održavati takmičenja u okviru Univerzijade u Beogradu 2009. godine.

Tokom leta 2008. godine urađena je nova drenaža, zamenjena trava, zamenjene sijalice na reflektorima, a 2010 nove stolice na istočnoj tribini.

Ostali događaji
---------------

Na Marakani su održavani i koncerti. Zdravko Čolić je održao 3 koncerta(1978,2001,2007). Takođe koncert je održala i Svetlana Ceca Ražnatović. 2013. godine koncert je održao i Aca\_Lukas

Delije su 13. maja 2007. godine organizovale humanitarni koncert pod nazivom „*Delije za naše Kosovo i Metohiju*" na kojem su nastupili Bajaga, Bora Čorba, Bilja Krstić, Neverne bebe, Direktori i drugi.

Zanimljivosti
-------------

Poznat je i prvi posetilac na beogradskoj "Marakani". To je Laza Petrović, zemljoradnik iz okoline Loznice. Ovaj vatreni zvezdaš došao je na novi stadion još u 6 sati izjutra, zauzeo svoje mesto na istočnoj tribini, izvadio sir i pogaču iz torbe, počeo da doručkuje i strpljivo dočekao početak glavne utakmice. 

Dana 23. marta 2011. tokom radne posete Srbiji stadion je posetio i ruski premijer Vladimir Putin i prisustvovao utakmici mlađih kategorija FK Crvene zvezda i FK Zenita.

Povezano
--------

* Spisak fudbalskih stadiona u Srbiji

Spoljašnje veze
---------------

***Stadion Rajko Mitić*** na Wikimedijinoj ostavi

* Profil stadiona na crvenazvezdafk.com
* Virtuelna šetnja Marakanom na as-design.net Arhivirano 2011-06-20 na Wayback Machine-u

  **Stadioni Superlige Srbije u fudbalu**  Stadion FK Jagodina (*FK Jagodina*) • Vizelj park (*FK BSK Borča*) • Omladinski stadion (*OFK Beograd*) • Stadion Čair (*FK Radnički Niš*) • Stadion Karađorđe (*FK Vojvodina*) • Gradski stadion Ivanjica (*FK Javor*) • Stadion FK Donji Srem (*FK Donji Srem*) • Gradski stadion Novi Pazar (*FK Novi Pazar*) • Gradski stadion Užice (*FK Sloboda PS*) • Stadion Partizana (*FK Partizan*) • Stadion Kralj Petar Prvi (*FK Rad*) • Stadion FK Smederevo (*FK Smederevo*) • Gradski stadion Subotica (*FK Spartak Zlatibor voda*) • Stadion Hajduk (*FK Hajduk Kula*) • Stadion Crvena zvezda (*FK Crvena zvezda*) • Stadion Čika Dača (*FK Radnički 1923*)  

| * p
* r
* u
Sportski objekti u Beogradu |
| --- |
| Sportski centri | 
Gradski centar za fizičku kulturu - Stari DIF • SRC Tašmajdan  • SRC Pionirski grad • SC Milan Gale Muškatirović  • CFK Vračar • SC Banjica • SC Voždovac • CKS Šumice • SC Olimp • KSC Pinki Zemun • SRC Košutnjak • SRC 11. april • SC Kovilovo • SRC Kolubara • SRC Obrenovac • SRC Mladenovac
 |
| Sportske dvorane | 
Beogradska arena • Hala Pionir • Hala sportova Novi Beograd • Dvorana Železnik
 |
| Stadioni | 
Stadion Tašmajdan • Stadion Crvena zvezda • Stadion Partizana • Omladinski stadion • Stadion Kralj Petar Prvi • Stadion FK Obilić • Gradski stadion u Zemunu • Vizelj park • Stadion Bežanije • Stadion Čukaričkog • Stadion FK Kolubara • Stadion Selters • Stadion Bojan Majić • Stadion Železnik • Stadion Hajduk Lion • Stadion Careva ćuprija • Stadion FK Balkan • Stadion FK Sopot • Stadion FK Radnički Novi Beograd • Stadion FK Radnički Obrenovac • Stadion FK Beograd • Stadion FK Sinđelić • Stadion FK Dorćol • Stadion FK Grafičar • Stadion Đorđe Zarić • Stadion FK Srem Jakovo
 |
| Bazeni | 
Tašmajdan • Banjica • Milan Gale Muškatirović • 11. april • Košutnjak • Olimp • Vračar • Pinki Zemun • Stari DIF • Kolubara • Obrenovac
 |
| Ledene dvorane | 
Ledena dvorana Pionir • Ledena dvorana Pingvin
 |
| Ostalo | 
Hipodrom Beograd • Golf klub Beograd
 |

  
Koordinate: 44° 47′ 0" SG Š, 20° 27′ 54" IGD